Aitsa, Haval!Haval het in die afgelope paar jaar enorme treë in die regte rigting gegee. Wat ontwerp en tegnologie betref, het die jongste H6 en Jolion werklik beïndruk. Die Chinese handelsmerk wys al vir ŉ hele ruk dat hy nie hier is om te speel nie. Soos dit deesdae mode is met van die luukse handelsmerke soos Audi, BMW en Mercedes-Benz moet daar ŉ koepeeweergawe van ŉ sportnutsvoertuig ook wees. Welkom aan die heel mooie Haval H6 GT. Dit is nie nét ŉ mooi ontwerp nie. Onder die kap sit ŉ kragtige 2.0-viersilinderturbopetrolenjin wat 155 kW en 325 Nm bied. Die krag word aan al vier wiele gestoot deur ŉ 7-spoed-dubbelkoppelaar- outomatiese ratkas. Aan die binneruim sit Haval weereens sy beste voet voor met ŉ uiters luukse kajuit. Daar is elke denkbare luuksheid én veiligheidstelsel. Ons sal binnekort tyd met die H6 GT deurbring. Toe ons met die Jolion en H6 gery het, was daar ŉ paar klein foefies wat gepla het in die veiligheidstelsels – so ons sal sien of dit reggestel is met die nuweling. Ek kan beslis sien hoe Haval met dié model nuwe kliënte na sy stal gaan lok. Ons sal ŉ volledige indiepteresensie gee ná ons met die H6 GT gery het. Die H6 GT lyk só: 5 jaar/60 000 km- diensplan Klik hier vir meer inligting.